ddrg/super_eurlex huggingface dataset:
Uredba Sveta (EGS) št. 1098/88

z dne 25. aprila 1988

o spremembi Uredbe št. 136/66/EGS o vzpostavitvi skupne ureditve trga za olja in masti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je za seme oljne repice in za sončnično seme priporočljivo določiti enako maksimalno zajamčeno količino in sočasno za leta 1988/89, 1989/90 in 1990/91; ker je v sistemu maksimalnih zajamčenih količin priporočljivo oceniti proizvodnjo po začetku tržnega leta, da je ocena čim točnejša; ker je treba ustrezno spremeniti člen 27a Uredbe (EGS) št. 136/66/EGS [3], kakor je bila nazadnje spremenjena z Uredbo (EGS) št. 3994/87 [4],

SPREJEL NASLEDNJO UREDBO:

Člen 1

Člen 27a Uredbe (EGS) št. 136/66/EGS se spremeni:

1. Odstavek 1 se nadomesti z naslednjim:

"1. Svet določi po postopku iz člena 43(2) Pogodbe za tri tržna leta, začenši z leti 1988/89, 1989/90 in 1990/91, maksimalne zajamčene količine semena oljne repice, repnega semena in sončničnega semena, pridelanega v Skupnosti."

2. Odstavek 3 se nadomesti z naslednjim:

"3. Če ocena proizvodnje semena oljne repice in sončničnega semena, pripravljena pred koncem drugega meseca tržnega leta, presega maksimalne zajamčene količine tega semena v tem letu, se znesek pomoči za to tržno leto zniža za znesek, ki je enak vplivu koeficienta na ciljno ceno, pri čemer je koeficient v razmerju s tem presežkom.

Če je po izračunu iz prejšnjega pododstavka, upoštevajoč dejansko proizvodnjo namesto ocenjene z začetka tržnega leta, znižanje pomoči drugačno od predvidenega, se glede na to znesek pomoči za naslednje leto ustrezno popravi."

Člen 2

Ta uredba začne veljati z dnem objave v Uradnem listu Evropskih skupnosti.

Za seme oljne repice se uporablja od 1. julija 1988, za sončnično seme pa od 1. avgusta 1988.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 25. aprila 1988

Za Svet

Predsednik

H.-D. Genscher

[1] UL C 84, 31.3.1988, str. 10.

[2] Mnenje z dne 14. aprila 1988 (še ni objavljeno v Uradnem listu).

[3] UL 172, 30.9.1966, str. 3025/66.

[4] UL L 377, 31.12.1987, str. 31.

--------------------------------------------------
Uredba Komisije (EGS) št. 3915/88

z dne 15. decembra 1988

o določbah za izvajanje člena 63c Uredbe Sveta (EGS) št. 918/83 o sistemu oprostitev carin v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 918/83 z dne 28. marca 1983 o sistemu oprostitev carin v Skupnosti [1], spremenjene z Uredbo (EGS) št. 1315/88 [2], in zlasti člena 143 Uredbe,

ker člen 63c Uredbe (EGS) št. 918/83 določa oprostitev plačila uvoznih carin za pošiljke z vzorci referenčnih snovi, ki jih je potrdila Svetovna zdravstvena organizacija (WHO) in so namenjene uporabi pri nadzoru kakovosti materialov, uporabljenih pri izdelavi medicinskih proizvodov; ker so take pošiljke naslovljene na prejemnike, ki jih odobrijo pristojne nacionalne oblasti zato, da izkoristijo tako oprostitev;

ker bi bilo treba določiti zahtevane pogoje za pravilno izvedbo določbe, ker je treba te pogoje določiti v skladu s postopkom iz člena 143(2) in (3) Uredbe (EGS) št. 918/83;

ker so ukrepi iz te Uredbe v skladu z mnenjem Odbora za carinske oprostitve,

SPREJELA NASLEDNJO UREDBO:

Člen 1

Ta uredba določa izvedbene predpise člena 63c Uredbe (EGS) št. 918/83.

Člen 2

Oprostitev iz člena 63c Uredbe (EGS) št. 918/83 se uporablja samo za pošiljke, ki jih pošlje "Center za kemične referenčne snovi, sodelujoč z WHO" v Stockholmu (Švedska) prejemnikom, ki so jih pristojni nacionalni organi pooblastili, da jih sprejmejo brez carin.

Člen 3

Oprostitev plačila uvoznih carin za pošiljke iz člena 63c Uredbe (EGS) št. 918/83 je odvisna od tega, ali je na paketih, ki vsebujejo referenčne snovi, prikazan:

- prvič, žig Centra, sodelujočega z WHO, iz člena 2,

- drugič, nalepka, vzorec katere je prikazan v Prilogi te uredbe, na kateri je okence, ki ustreza kemičnim referenčnim snovem, jasno označeno s kljukico.

Člen 4

Oprostitev se razširi na posebno embalažo, ki je bistvenega pomena za prevoz kemičnih referenčnih snovi in na zahtevane dodatke, ki jih lahko vsebujejo pošiljke.

Člen 5

Ta uredba začne veljati 1. januarja 1989.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. decembra 1988

Za Komisijo

Cockfield

Podpredsednik

[1] UL L 105, 23.4.1983, str. 1.

[2] UL L 123, 17.5.1988, str. 2.

--------------------------------------------------

PRILOGA

+++++ TIFF +++++

--------------------------------------------------
Uredba Komisije (EGS) št. 1544/89

z dne 2. junija 1989

o spremembi Uredbe (EGS) št. 3460/85 o podrobnih pravilih za dodelitev kompenzacijskih nadomestil za sredozemske sardele

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3117/85 z dne 4. novembra 1985 o splošnih pravilih za dodelitev kompenzacijskih nadomestil za sardele vrste Sardina pilchardus [1], kakor je bila nazadnje spremenjena z Uredbo (EGS) št. 3940/87 [2], in zlasti člena 4 Uredbe,

ker čas soljenja nekaterih slanih proizvodov pomeni, da se je v nekaterih primerih nemogoče držati roka za vložitev zahteve za izplačilo nadomestila, določenega v Uredbi Komisije (EGS) št. 3460/85 [3]; ker je treba, da bi preprečili neustreznost zadevnih proizvodov za dodelitev kompenzacijskih nadomestil, člen 5(1) zgoraj navedene uredbe spremeniti;

ker so ukrepi iz te uredbe v skladu z mnenjem Upravljalnega odbora za ribiške proizvode,

SPREJELA NASLEDNJO UREDBO:

Člen 1

Členu 5(1) Uredbe (EGS) št. 3460/85 se doda naslednji pododstavek:

"Za slane proizvode, ki jih je treba soliti v soli toliko časa, da se ni mogoče držati navedenega šestmesečnega roka, zadevna država članica po potrebi podaljša ta rok za toliko časa, kolikor potrebujejo proizvodi za soljenje. To podaljšanje roka v nobenem primeru ne sme biti daljše od šestih mesecev."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 1987.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. junija 1989

Za Komisijo

Manuel Marín

Podpredsednik

[1] UL L 297, 9.11.1985, str. 1.

[2] UL L 373, 31.12.1987, str. 6.

[3] UL L 332, 10.12.1985, str. 19.

--------------------------------------------------
Uredba Sveta (ES) št. 1808/89

z dne 19. junija 1989

o spremembi Uredbe (EGS) št. 1981/82 o izdelavi seznama regij Skupnosti, v katerih se pomoč za proizvodnjo hmelja dodeli le priznanim skupinam proizvajalcev

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3998/87 [2], in zlasti člena 12(4) Uredbe,

ob upoštevanju predloga Komisije,

ker člen 12(3) Uredbe (EGS) št. 1696/71 določa, da se lahko v regijah Skupnosti dodeljuje pomoč tistim priznanim skupinam proizvajalcev, ki so sposobne svojim članom zagotoviti primeren dohodek in gospodarno upravljajo s ponudbo; ker so te regije naštete v prilogi k Uredbi (EGS) št. 1981/82 [3], kakor je bila spremenjena z Uredbo (EGS) št. 4069/87 [4];

ker je Irska sporočila, da nima več priznane skupine proizvajalcev in da regija "Irska" ne izpolnjuje več pogojev iz člena 12 Uredbe (EGS) št. 1696/71 za odobritev pomoči skupini proizvajalcev; ker je torej treba spremeniti Uredbo (EGS) št. 1981/82 od letine 1988 dalje,

SPREJEL NASLEDNJO UREDBO:

Člen 1

V Prilogi k Uredbi (EGS) št. 1981/82 se s seznama črta regija "Irska".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od letine 1988 dalje.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 19. junija 1989

Za Svet

Predsednik

C. Romero Herrera

[1] UL L 175, 4.8.1971, str. 1.

[2] UL L 377, 31.12.1987, str. 40.

[3] UL L 215, 23.7.1982, str. 3.

[4] UL L 380, 31.12.1987, str. 32.

--------------------------------------------------
Uredba Komisije (EGS) št. 3470/89

z dne 16. novembra 1989

o analitski metodi, ki se uporablja za uporabo dodatne opombe 2 k Poglavju 7 kombinirane nomenklature

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], nazadnje spremenjene z Uredbo Komisije (EGS) št. 3469/89 [2], in zlasti člena 9 Uredbe,

ker je treba zaradi zagotavljanja enotne uporabe kombinirane nomenklature (ki je priloga k navedeni uredbi) sprejeti določbe za uporabo dodatne opombe 2 k Poglavju 7 kombinirane nomenklature;

ker je bilo na podlagi opravljenih študij ugotovljeno, da se analitska metoda, opisana v Prilogi k tej uredbi, kaže kot ustrezna;

ker Odbor za nomenklaturo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Za uporabo dodatne opombe 2 h kombinirani nomenklaturi se uporablja analitska metoda, ki je navedena v Prilogi k tej uredbi.

Člen 2

Ta uredba začne veljati 1. januarja 1990.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. novembra 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 337, 21.11.1989, str. 5.

--------------------------------------------------

PRILOGA

ANALITSKA METODA ZA UPORABO DODATNE OPOMBE 2 K POGLAVJU 7 KOMBINIRANE NOMENKLATURE

1. Načelo

V hladni vodi se dispergira odtehtana količina peletov brez dodatne fizikalne obdelave, ki bi lahko povzročila zmanjšanje njihove velikosti ali spremembo strukture. Nastali material se preseje z veliko količino hladne vode, ostanek, ki se zadrži na situ, pa se posuši in stehta.

Količina izdelka, ki prehaja skozi sito (Z), se izrazi kot masni odstotek vzorca, popravljen tako, da se upošteva vsebnost vlage.

2. Aparature

2.1 analitska tehtnica;

2.2 steklena čaša, 1 l;

2.3 sito iz kovinskih niti z velikostjo odprtin 2 mm;

2.4 filter papir, suh;

2.5 sušilnik, 40 °C;

2.6 sušilnik, 103 °C.

3. Postopek

V čašo (2.2) zatehtaj vsaj 100 ± 0, 1 g reprezentativnega vzorca peletov. Dodaj 800 ml hladne vode in pusti stati vsaj 16 ur ter občasno nežno premešaj.

Prenesi vsebino čaše na sito (2.3) in pri tem uporabi veliko hladne vode. Ostanek, ki se je zadržal na situ, prenesi na filter papir (2.4), ga daj v sušilnik (2.5) pri 40 °C in ga suši preko noči. Po celonočnem sušenju posuši ostanek v sušilniku (2.6) pri 103 °C do konstantne teže.

4. Izračun in izražanje rezultatov

Z = 100 -

i ×

100 – v100

pri čemer je

r je masa suhega presejanega ostanka v gramih

i je masa vzorca v gramih

v je vsebnost vlage v vzorcu, določena v skladu z metodo iz Oddelka 1 Priloge k Direktivi Komisije 71/393/EGS. [1]

[1] UL L 279, 20.12.1971, str. 7.

--------------------------------------------------
Uredba Sveta (EGS) št. 3900/89

z dne 4. decembra 1989

o uporabi Sklepa št. 2/89 Sveta za sodelovanje EGS-Tunizija o spremembi Protokola o opredelitvi pojma "izdelki s poreklom" in načinih upravnega sodelovanja zaradi pristopa Španije in Portugalske k Evropskim skupnostim

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 te pogodbe,

ob upoštevanju Uredbe Sveta (EGS) št. 2573/87 z 11. avgusta 1987 o pravilih za trgovino med Španijo in Portugalsko na eni strani ter Alžirijo, Egiptom, Jordanijo, Libanonom, Tunizijo in Turčijo na drugi [1], in zlasti člena 23 te uredbe,

ob upoštevanju predloga Komisije,

ker člen 7 Sklepa 87/456/ESPJ predstavnikov vlad držav članic, ki so se sestali v okviru Sveta, z 11. avgusta 1987 o pravilih za trgovino med Španijo in Portugalsko na eni strani ter Alžirijo, Egiptom, Jordanijo, Libanonom in Tunizijo na drugi z izdelki, ki sodijo v okvir Pogodbe ESPJ [2], določa, da potrebne spremembe pravil o poreklu, ki so jih sprejeli sveti za sodelovanje po pristopu Španije in Portugalske, veljajo za izdelke, ki jih zajema ta sklep;

ker je Svet za sodelovanje EGS-Tunizija na podlagi člena 25 Protokola o opredelitvi pojma "izdelki s poreklom" in načinih upravnega sodelovanja sprejel Sklep št. 2/89 o spremembi navedenega protokola, z namenom, da bi upošteval pristop Španije in Portugalske k Evropskim skupnostim;

ker je treba zagotoviti uporabo navedenega sklepa v Skupnosti,

SPREJEL NASLEDNJO UREDBO:

Člen 1

Sklep št. 2/89 Sveta za sodelovanje EGS-Tunizija se uporablja v Skupnosti.

Besedilo Sklepa je priloženo k tej uredbi.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. januarja 1990.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. decembra 1989

Za Svet

Predsednik

M. Delebarre

[1] UL L 250, 1.9.1987, str. 1.

[2] UL L 250, 1.9.1987, str. 112.

--------------------------------------------------
UREDBA KOMISIJE (EGS) št. 119/89

z dne 19. januarja 1989

o spremembi Uredbe (EGS) št. 2514/78 o registraciji pogodb v državah članicah o razmnoževanju semen v državah nečlanicah

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena1, kakor je bila nazadnje spremenjena z Uredbo (EGS) št. 3997/872, in zlasti členov 3a(4) in 9 Uredbe,

ker Uredba Komisije (EGS) št. 2514/783 določa, katere podatke mora pogodbena stranka s sedežem v Skupnosti, posredovati organu, odgovornemu za registracijo; ker se morajo posredovani podatki ujemati s podatki vsebovanimi v pogodbah; ker bi bila torej potrebna izrecna zahteva, da se izdelajo pogodbe; ker je na dan, predpisan za registracijo pogodb, za nekatere vrste težko določiti količine, ki bodo verjetno uvožene v Skupnost; ker bi bilo treba določiti drug dan za posredovanje napovedi uvoza, da se omogoči natančnejše ocenjevanje dogodkov na trgu; ker bi bilo treba za to, da bi bilo mogoče oceniti količine, ki bi bile lahko uvožene na podlagi pogodb o razmnoževanju, predvideti sporočanje podatkov o površinah, ki bodo uporabljene za razmnoževanje v državah nečlanicah;

ker so ukrepi, predvideni s to uredbo, v skladu z mnenjem Upravljalnega odbora za semena,

SPREJELA NASLEDNJO UREDBO:

Člen 1

Uredba (EGS) št. 2514/78 se spremeni na naslednji način:

1. Člen 3 se nadomesti z naslednjim:

"Člen 3

Za namene registracije pogodb, predvidenih v členu 1, mora pogodbena stranka, s sedežem v Skupnosti, poleg tega, da pogodbo izdela, organu iz člena 4 hkrati zagotoviti najmanj naslednje podatke:

(a) državo, v kateri se bo izvajalo razmnoževanje semena;

(b) vrsto in sorto semena;

(c) količino, izvor in kategorijo semena za razmnoževanje;

(d) tržna leta, zajeta v pogodbi, površine, ki bodo zasejane, predvidene količine za uvoz v Skupnost, načrtovani roki dobave."

2. Členu 5(1) se doda naslednje:

"Vendar je treba za seme hibridne koruze podatke o predvidenih količinah za uvoz v Skupnost in načrtovane roke dobave posredovati najkasneje šest mesecev po roku za registracijo pogodb."

3. Člen 6 se nadomesti z naslednjim:

"Člen 6

Države članice vsako leto najpozneje v 30-ih dneh po končnih datumih iz Priloge uradno sporočijo Komisiji podatke o površinah za setev in predvidenih količinah razmnoževanega semena za uvoz v Skupnost. Številke so razčlenjene po tržnem letu, vrsti ali skupini sort semena iz Priloge in zadevni državi nečlanici.

Vendar se Komisijo o predvidenih količinah semena hibridne koruze za uvoz v Skupnost uradno obvesti najkasneje v 30-ih dneh po uradnem obvestilu ustreznemu organu, odgovornemu za registracijo."

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. januarja 1989

Za Komisijo

Ray MAC SHARRY

Član Komisije

1 UL L 246, 5.11.1971, str. 1.

2 UL L 377, 31.12.1987, str. 36.

3 UL L 301, 28.10.1978, str. 10.
Uredba Komisije (EGS) št. 1097/89

z dne 27. aprila 1989

o spremembi Uredbe (EGS) št. 649/87 o določitvi podrobnih pravil za vzpostavitev registra vinogradov Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2392/86 z dne 24. julija 1986 o vzpostavitvi registra vinogradov Skupnosti [1] in zlasti člena 10 Uredbe,

ker je obveznost vinogradnikov, da ne ovirajo zbiranja podatkov iz člena 2(1) Uredbe (EGS) št. 2392/86 s strani za to usposobljenih strokovnjakov, treba določiti zato, da se zagotovi dostop tem strokovnjakom do kmetijskih gospodarstev; ker je zato treba spremeniti Uredbo Komisije (EGS) št. 649/87 [2],

SPREJELA NASLEDNJO UREDBO:

Člen 1

Naslednji člen 3a se vključi v Uredbo (EGS) št. 649/87:

"Člen 3a

Vinogradniki morajo zagotoviti dostop do svojih kmetijskih gospodarstev strokovnjakom, ki jih je pristojna služba države članice pooblastila za vzpostavitev registra vinogradov."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. aprila 1989

Za Komisijo

Ray Mac Sharry

Član Komisije

[1] UL L 208, 31.7.1986, str. 1.

[2] UL L 62, 5.3.198

7, str. 10.
Uredba Komisije (EGS) št. 184/89

z dne 25. januarja 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo (EGS) št. 20/89 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga Uredbe (EGS) št. 2658/87, treba sprejeti ukrepe v zvezi z uvrstitvijo blaga iz Priloge k tej uredbi;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katerokoli drugo nomenklaturo, ki v celoti ali delno temelji na njej ali ji dodaja dodatne pododdelke, in ki je uvedena s posebnimi določbami Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3;

ker so ukrepi, predvideni s to uredbo, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. januarja 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 4, 6.1.1989, str. 19.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

(1) | (2) | (3) |

Tekoči pripravek, ki vsebuje natrijeve in kalcijeve kazeinate, sojine beljakovine, sojin lecitin, koruzno olje, sojino olje, trigliceride s srednje dolgo verigo, maltodekstrine, minerale, vitamine in vodo, ter je primeren tudi za prehranjevanje po sondi | 22029010 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 1(a) k Poglavju 30 in besedilo tarifnih oznak KN 2202, 220290 in 22029010 |

--------------------------------------------------
Uredba Komisije (EGS) št. 3482/89

z dne 20. novembra 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjene z Uredbo (EGS) št. 3469/89 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga Uredbe (EGS) št. 2658/87, treba sprejeti ukrepe v zvezi z uvrstitvijo blaga iz Priloge te uredbe;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, opisano v stolpcu 1 preglednice, ki je priložena tej uredbi, uvrstiti v ustrezne tarifne oznake KN, ki so navedene v stolpcu 2, in sicer iz utemeljitev, navedenih v stolpcu 3;

ker so ukrepi, predvideni s to uredbo, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. novembra 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 337, 21.11.1989, str. 5.

--------------------------------------------------

PRILOGA

Opis blaga | Uvrstitev v tarifno oznako KN | Utemeljitev |

1 | 2 | 3 |

1.Desne ali leve strani soljenega saja (morskega lososa), brez glave, hrbtenice, plavuti ali drobovja, s kožo in lasnimi koščicami (epipleuralis) toda brez drugih kosti, znani kot "standardni fileji" | 03053090 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 0305, 030530 in 03053090 Izdelek se šteje kot file v smislu pojasnjevalnih opomb k tarifnim oznakam KN 03053011 do 03053090 in 03042011 do 03042099, drugi odstavek |

2.Prehrambeni izdelek, ki vsebuje:99,2 % saharoze0,6 % aspartama0,2 % acesulfama KIzdelek je v obliki majhnih kock in se uporablja kot dietno sladilo | 21069099 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 2106, 210690 in 21069099 Zaradi izredno močnega učinka sintetičnih sladil, ki jih vsebuje, je izdelek izgubil lastnosti sladkorja iz tarifne oznake KN 1701 in predstavlja prehrambeni izdelek (glej tudi pojasnjevalne opombe HS, številka 2106, drugi pododstavek, točka 10) |

--------------------------------------------------